**ᐅᖃᕆᐊᖅᑐᖅᓯᒪᔫᑉ ᐅᓂᒃᑳᖏᑦ ᒋᓕᓐ ᕕᓕᐊᒻᔅ**

ᒪᐃ 1, 2015

1. ᐊᖓᔪᖅᑳᕆᔭᐅᔪᖓ ᐆᒪᔪᓕᕆᓂᕐᒧᑦ, ᐊᕙᑎᓕᕆᓂᕐᒧᓪᓗ ᐅᖃᐅᔾᔨᒋᐊᖅᑎ ᓄᓇᕗᑦ ᑐᓐᖓᕕᒃ ᑎᒥᖓᓐᓄᑦ (NTI).
2. ᐅᓪᓗᐊᓂ ᐊᐃᐳᕈ 15, 2014, ᐊᐱᖅᓱᓚᐅᖅᓯᒪᔭᕋ ᕆᑦᓱᑦ ᑳᓐᓕ ᐅᖄᓚᐅᑎᒃᑯᑦ. ᒥᔅᑕ ᑳᓐᓕ ᐅᖃᓚᐅᖅᑐᖅ ᐅᕙᓐᓄᑦ ᓄᓇᕗᑦ ᒐᕙᒪᖏᓐᓄᑦ ᐱᕙᓪᓕᐊᑎᑦᓯᓂᕐᒧᑦ ᐅᖃᐅᔾᔨᒋᐊᖅᑎᐅᓚᐅᕐᓂᕐᒥᓂᒃ, ᓄᓇᖃᖅᑐᓂ ᓴᓪᓕᕐᓂ, ᑖᒃᑯᐊ ᓴᓪᓕᐅᑉ ᓄᓇᓕᐅᓂ ᐱᕙᓪᓕᐊᑎᓯᓂᕐᒧᑦ ᑯᐊᐳᕇᓴᒃᑯᑦ ᐊᐅᓚᑦᓯᑎᓪᓗᒋᑦ ᑮᓇᐅᔭᓕᐅᕈᑎᖃᕐᓗᓂ ᑐᒃᑐᒐᓱᐊᕐᓂᕐᒥᑦ.
3. ᑐᓴᖅᑎᑦᓯᔾᔪᑎᒋᓚᐅᖅᑕᕋ ᑕᒪᓐᓇ ᑐᑭᓯᒋᐊᕈᑎᒃᓴᖅ ᑖᓐᓇ ᒥᔅᑕ ᑳᓐᓕᐅᑉ ᖃᐃᓚᐅᖅᑕᖏᓐᓂᒃ ᐊᐃᐳᕈ 15, 2014-ᒥ ᖃᕆᓴᐅᔭᒃᑯᑦ ᓄᓇᕗᑦ ᑐᓐᖓᕕᒃᑯᓐᓄᑦ ᐱᓕᕆᖃᑎᒌᒃᑐᓄᑦ. ᑖᒃᑯᐊ ᓈᒪᑦᓯᐊᖅᑐᑦ ᐅᖃᐅᓯᐅᔪᑦ ᐅᕝᕙᐅᕗᑦ (ᓇᑲᑎᖅᓯᒪᓐᖏᑦᑐᑦ ᑭᓯᐊᓂ ᑕᒻᒪᖅᓯᒪᔪᑦ ᓇᕿᑦᑕᖅᓯᒪᓂᒃᑯᑦ):

ᐅᖃᕐᕕᒋᖅᑲᐅᒐᒃᑯ ᕆᑦᓱᑦ ᑳᓐᓕ ᐅᓪᓛᖑᖅᑲᐅᔪᖅ ᐊᒻ, ᒪᑯᐊ ᑐᑭᓯᒋᐊᕈᑎᒃᓴᑦ ᐱᓯᒪᔭᒃᑲ:

* + ᑮᓇᐅᔭᓕᐅᕈᑎᒃᓴᓂᒃ ᑐᒃᑐᒐᓱᐊᕐᓂᖅ ᑕᒡᕙᓂ SHI ᑕᒡᕙᓐᖓᑦ ’94-’02 ᐋᖅᑭᒃᓱᖅᑕᐅᓚᐅᖅᑐᑦ ᐊᒻᒪ ᓴᖅᑭᑎᑕᐅᓪᓗᑎᒃ ᓕᓄᑦ ᓂᑦᓱ (ᐃᓄᑦ ᓴᓪᓕᕐᒥᐅᖅ, ᐃᓚᒌᓄᑦ ᓇᖕᒥᓂᕆᔭᐅᓪᓗᓂ)
	+ ’03 – ’06 ᐊᖑᓇᓱᐊᕐᓂᖅ ᐋᖅᑭᒃᑕᐅᓚᐅᖅᑐᑦ ᐊᒻᒪ ᓴᖅᑭᑎᑕᐅᓪᓗᑎᒃ ᓴᓪᓕᐅ ᓄᓇᓕᐊᑕ ᐱᕙᓪᓕᐊᑎᑦᓯᓂᕐᒧᑦ ᑯᐊᐳᕇᓴᓐ, ᒪᓕᒐᑎᒍᑦ ᑎᑎᖅᑕᐅᓯᒪᔪᖅ 7-ᓂᒃ ᑲᑎᒪᔨᖃᕐᓂᖏᓐᓂᒃ ᓄᓇᓕᖕᓃᓐᖔᖅᑐᓂᒃ.
	+ ᑕᒡᕙᓐᖓᑦ ’07 ᑎᑭᑦᑐᒍ ᐃᓱᓕᑎᑕᐅᓂᖓ ᐊᖑᓇᓱᐊᕐᓂᖅ ᐋᖅᑭᒃᓱᖅᑕᐅᓚᐅᖅᑐᖅ ᐊᒻᒪ ᓴᖅᑭᑎᑕᐅᓪᓗᓂ ᓕᓄᑦ ᓂᑦᓱ.
	+ ᑕᐃᒪᓐᖓᓂᒃ ᑮᓇᐅᔭᓕᐅᕈᑎᖃᕐᓗᓂ ᐊᖑᓚᓱᐊᕐᓂᖅ ᓄᖅᑲᖅᑎᑕᐅᓚᐅᕐᒪᑦ ᓄᓇᕗᑦ ᒐᕙᒪᖏᓐᓄᑦ, ᐊᑐᓃᖅᑐᑦ ᐃᓄᐃᑦ ᑲᔪᓯᓯᒪᐃᓐᓇᖅᑐᑦ ᓂᐅᕈᑎᖃᖅᐸᒃᑐᑎᒃ/ᐊᐅᓪᓚᖅᑎᑦᓯᕙᒃᑐᑎᒃ ᑐᒃᑐᓂᒃ ᓇᖕᒥᓂᖅ, ᐃᓗᐊᓂ ᓄᓇᕗᑦ.
	+ ᐊᖑᓇᓱᐊᖅᑎᓪᓗᒋᑦ ’03-’06, 8-10 ᐃᓄᐃᑦ ᓇᓗᓇᐃᖅᑕᐅᓚᐅᖅᑐᑦ ᐊᖑᓇᓱᐊᖅᑎᐅᓂᖏᓐᓂᒃ/ᖁᑭᕆᐊᖅᑎᐅᓂᖏᓐᓂᒃ, ᐊᓐᖑᖏᑎᓪᓗᑎᒃ 150-185 ᑐᒃᑐᐃᑦ ᐅᓪᓗᖅ ᐊᑕᐅᓯᖅ ᐊᒻᒪ ᐊᑭᓕᖅᑕᐅᓪᓗᑎᒃ $20 ᐊᑕᐅᓯᖅ ᑐᒃᑐ ᖁᑭᖅᑕᐅᔪᖅ ᓂᐊᖁᐊᒍᑦ, ᖁᖓᓯᐊᒍᓪᓘᓐᓃᑦ, ᖁᑭᖅᓯᒪᔪᑦ ᑎᒥᐊᒍᑦ ᐊᑭᑭᓐᓂᖅᓴᐅᓪᓗᑎᒃ ᐊᒻᒪ ᐊᑭᓕᖅᑕᐅᔾᔪᑕᐅᒐᑎᒃ ᐃᕐᕋᕕᖏᑦ ᖁᑭᖅᑕᐅᔪᑦ ᑐᒃᑐᐃᑦ. ᑐᒃᑐᑕᒥᓂᒃ ᑐᐊᕕᐅᔾᔨᒋᐊᖃᖃᑦᑕᖅᑐᑎᒃ ᓂᕿᓕᕆᕕᐅᑲᐃᓐᓇᖅᑐᒧᑦ, ᐃᑲᕐᕋᖅ ᐊᑕᐅᓯᖅ ᖄᖏᓚᐅᖅᑎᓐᓇᒍ ᖁᑭᖅᑕᐅᕕᖓ, ᑕᐃᑲᓂ ᐊᒦᖅᑕᐅᓪᓗᑎᒃ, ᐃᕐᕋᕖᖅᑕᐅᓪᓗᑎᒃ, ᓂᓪᓕᑦᓯᐊᕆᔭᐅᓪᓗᑎᒃ ᓂᕕᓐᖓᖅᑐᒋᑦ ᐊᒻᒪ ᖃᐅᔨᓴᖅᑕᐅᕌᓂᒃᓯᒪᔪᑦ ᓂᖀᑦ ᐊᐅᓪᓚᖅᑎᑕᐅᓪᓗᑎᒃ ᑭᕙᓪᓕᕐᒥ ᓂᕿᓕᕆᕕᖕᒧᑦ ᑲᖏᖅᖠᓂᕐᒥ ᐊᒡᒍᖅᑕᐅᓂᐊᖅᑎᓪᓗᒋᑦ, ᐱᓕᒻᒪᒃᓴᖅᑕᐅᓗᑎᒃ, ᐴᖅᑲᖅᑕᐅᓗᑎᒃ ᐊᒻᒪ ᓂᐅᕐᕈᑕᐅᓪᓗᑎᒃ. ᒪᒪᕐᓂᖏᑦ ᓇᑲᑎᖅᓯᒪᑦᓯᐊᖅᑐᑦ ᐊᐅᓪᓚᖅᑎᑕᐅᕙᒃᑐᑎᒃ ᑲᓇᑕᒥ ᐊᒻᒪ ᓄᓇᕐᔪᐊᓂ, ᑭᓯᐊᓂ ᐳᔫᖅᑎᓯᒪᔪᑦ ᑐᓕᒫᑦ, ᓯᖏᕐᓃᑦ ᐊᒻᒪ ᓂᒃᑯᐃᑦ, ᓂᐅᕈᑕᐅᕙᒃᑐᑎᒃ ᓄᓇᓕᐊᓂ ᑲᖏᖅᖠᓂᐅᑉ.
	+ ᑕᒪᒃᑯᐊ ᓇᓗᓇᐃᖅᑕᐅᓯᒪᔪᑦ ᐊᖑᓇᓱᒃᑏᑦ ᐊᑐᖃᑦᑕᓚᐅᖅᑐᑦ ᓇᖕᒥᓂᖅ ᖃᒧᑕᐅᔭᒥᓂᒃ, ᖃᒧᑎᒥᓂᒃ ᐊᒻᒪ ᖁᑭᐅᑎᒥᓂᒃ ᑐᒃᑐᒐᓱᐊᖅᑐᑎᒃ. ᐅᖅᓱᐊᓗᖃᖅᑎᑕᐅᓚᐅᖅᑐᑦ ᐊᒻᒪ ᓴᒃᑯᖃᖅᑎᑕᐅᓪᓗᑎᒃ ᑯᐊᐳᕇᓴᒃᑯᓐᓄᑦ ᑭᓯᐊᓂ ᐊᑭᓕᖅᑕᐅᕙᒃᑐᑎᒃ ᐊᑐᓂ ᑐᒃᑐᑕᐅᔪᓄᑦ ᐊᒻᒪ ᓴᖅᑭᑎᑕᐅᔪᓄᑦ ᒪᓕᒋᐊᖃᖅᑎᑕᐅᔪᑦ ᒪᓕᒃᑐᒋᑦ ᓂᕿᓕᕆᕕᖕᒧᑦ/CFIA ᖃᐅᔨᓴᖅᑏᑦ.
	+ ᑲᑎᑦᑐᒍᑦ 50-55 ᐃᓄᐃᑦ ᐃᖅᑲᓇᐃᔭᖅᑎᑕᐅᓚᐅᖅᑐᑦ ᓄᓇᓕᐊᕆᓯᒪᔪᒥ ᓂᕿᓕᕆᕕᖕᒥ ᐃᖅᑲᓇᐃᔭᖅᑎᑐᐃᓐᓇᐅᓪᓗᑎᒃ, ᐋᒃᑐᐃᔨᐅᓪᓗᑎᒃ, ᐃᕐᕋᕖᔭᐃᔨᐅᓪᓗᑎᒃ ᐊᓯᖏᓪᓗ.
	+ ᓄᓇᕗᑦ ᒐᕙᒪᖏᑦ ᐋᖅᑭᒃᓯᔨᐅᓪᓗᑎᒃ ᑮᓇᐅᔭᓕᐅᕈᑎᒃᓴᑦ ᑰᑕᖏᓐᓂᒃ ᐊᕐᕌᒍᑕᒫᑦ (6-8000) ᐊᒻᒪ ᑮᓇᐅᔭᓕᐅᕈᑎᖃᕐᓂᕐᒧᑦ ᓂᕕᑲᑖᑦ ᑐᓂᔭᐅᕙᒃᑐᑎᒃ ᓄᓇᓖᑦ ᐊᖑᓇᓱᐊᖅᑎᖏᑦᑕ ᑲᑐᔾᔨᖃᑎᒌᖏᓐᓄᑦ ᓴᓪᓕᕐᓂ, ᐅᓄᕐᓂᖅᐹᖅ ᓂᕕᑲᑖᖅᑕᕆᔭᐅᓯᒪᔪᓂ

ᓴᖅᑭᑎᑕᐅᔪᑦ ᐊᕐᕌᒍᒥ ᐊᑕᐅᓯᕐᒥ ᑖᒃᑯᓄᖓ ᓄᓇᓖᑦ ᐊᖑᓇᓱᒃᑎᖏᑦᑕ ᑲᑐᔾᔨᖃᑎᒌᖏᓐᓄᑦ ᓂᕿᓕᕆᕕᖕᒨᖅᑐᑦ ᑕᒫᓂ 5003 ᓂᕕᑲᑖᑦ (ᐊᒥᐊᒃᑯᖃᐃᓐᓇᖃᑦᑕᓚᐅᖅᑐᑦ ᓂᕕᑲᑖᓂᒃ ᑕᒡᕙᓂ 03-06)

- ᐊᑐᖅᑕᐅᖃᑦᑕᓚᐅᖅᑐᑦ ᐃᓚᖏᑦ ᑐᒃᑐᐃᑦ ᐊᒥᖏᑦ ᓄᓇᓕᖕᓂ (ᐊᓪᓕᓂᒃᓴᐃᖁᑦ, ᐊᓐᓄᕌᓕᐊᒐᒃᓴᐃᑦ ᒥᖅᓱᖅᑕᐅᓪᓗᑎᒃ ᐊᓯᖏᓪᓗ) ᐅᔾᔨᕆᔭᐅᒋᐊᓕᒃ ᑕᒪᒃᑯᐊ ᐅᖃᐃᑦ, ᐆᒪᑏᑦ, ᑎᖑᐃᑦ, ᑐᓐᓄᐃᑦ, ᓂᐅᖓᑕ ᐸᑎᖏᑦ ᐊᒻᒪ ᑐᓕᒫᑦ ᓴᓪᓕᕐᓅᖅᑕᐅᓪᓗᑎᒃ ᑐᓂᐅᖅᑲᐅᑕᐅᓂᐊᕐᒪᑕ ᓄᓇᓕᖕᒥᐅᓄᑦ. ᓇᒡᔪᖏᑦ ᑲᑎᖅᓱᖅᑕᐅᖃᑦᑕᓚᐅᕐᒥᔪᑦ ᐊᒻᒪ ᓂᐅᕈᑕᐅᓪᓗᑎᒃ ᓂᐅᕕᖅᑎᒧᑦ ᖃᓪᓗᓈᑦ ᓄᓇᖏᓐᓂ, ᑲᓇᑕ.

ᑕᒪᑐᒪ ᖄᖓᒍᑦ ᑐᑭᓯᒋᐊᕈᑎᒃᓴᑦ, ᐅᔾᔨᕆᔭᐅᒋᐊᓕᒃ ᑖᓐᓇ ᒥᑦᔅ ᑳᒻᕗᓪ ᐃᓚᐅᓂᖃᒻᒪᕆᓚᐅᕐᓂᖓ ᑕᒪᑐᒧᖓᓕᒫᖅ ᐊᖑᓇᓱᐊᕐᓂᐅᔪᒧᑦ ᐊᒻᒪ ᓴᓇᒃᓴᖅᑕᐅᓂᖏᓐᓄᑦ ᑐᒃᑐᐃᑦ (ᐅᖃᕆᐊᖅᑐᖅᑯᔭᐅᑐᐃᓐᓇᕆᐊᓕᒃ ᖃᐅᔨᒪᖏᓐᓂᒃ). ᐃᓄᐊᐱᒃ ᐃᐅᓪ ᐊᖑᓇᓱᒃᑎᑦᓯᐊᕙᐅᓂᖅᐹᖑᓚᐅᖅᑐᖅ/ᖁᑭᔪᓪᓗᓂ ᐊᒻᒪ ᐃᓚᐅᓯᒪᓪᓗᓂ ᐊᖑᓚᓱᐊᕐᓂᐅᔪᓄᑦ ᑕᐃᒪᓐᖓᓂᒃ ’94 ᐅᓪᓗᒥᒧᑦ. ᓕᓄᑦ ᓂᑦᓱ ᐅᖃᕆᐊᖅᑐᖅᑎᑕᐅᔪᓐᓇᕐᒥᔪᖅ ᐊᒻᒪ ᐊᐱᖅᓱᖅᑕᐅᓂᖃᕐᓗᓂ.

ᐊᐱᖅᑯᑎᒃᓴᖃᕈᑦᓯ ᑕᒪᑐᒥᖓ ᑐᑭᓯᒋᐊᕈᑎᒃᓴᓂᒃ, ᐅᖃᐅᔾᔭᐅᓂᐊᖅᐳᖓ.

2